**‘এ্যাথলেটিক্‌স এর অর্থ’**

সম্পা রানী দাশ

সহকারী শিক্ষক

সাতকরাকান্দি সরকারি প্রাথমিক বিদ্যালয়

বড়লেখা,মৌলভীবাজার।

বর্তমানে এ্যাথলেটিক্‌স শব্দকে ব্যাপক অর্থে ব্যবহার করে থাকে। বর্তমানে যে সকল খেলায় দৈহিক দক্ষতা ও কলাকৌশলের ব্যবহার হয়ে থাকে,তাকেই এ্যাথলেটিক্‌স স্পোর্টস বলা হয়। আর আগে যাকে এ্যাথলেটিক্‌স বলা হত সে গুলো আজও বিদ্যালয়, ক্লাব বা সংগঠনের বার্ষিক ক্রীড়া প্রতিযোগিতায় অন্তর্ভুক্ত করা হয়- তাকেই বর্তমানে বলা হয় ট্র্যাক ও ফিল্ড। এ্যাথলেটিক্‌স এর বিষয়গুলো হলো: দৌড়, ঝাঁপ বা লাফ ও নিক্ষেপ।

এ্যাথলেটিক্‌স এর তিনটি বিষয়কে দুই ভাগে ভাগ করা হয়,যেমন-ট্র্যাক ইভেন্ট এবং ফিল্ড ইভেন্ট। যে সকল দৌড় নির্দিষ্ট সীমা বা চিহ্নিত রেখার মধ্যে প্রতিযোগিতা হয়ে থাকে ট্র্যাক ইভেন্ট বলে। যেমন- বিভিন্ন দুরত্বের দৌড়, রীলে, হার্ডল, হাঁটা ইত্যাদি। যে সকল প্রতিযোগিতায় লাফানো ও নিক্ষেপের বিষয় গুলো মাঠের অভ্যন্তরে অনুষ্ঠিত হয় তাকে ফিল্ড ইভেন্ট বলা হয়। যেমন- দীর্ঘ লাফ, উচ্চ লাফ, এবং চাকতি,গোলক,বর্শা নিক্ষেপ ইত্যাদি।